《次韵赵孟益游西山寺》
宋代·陈著

佛何为者占崔嵬，引得骚朋蹈险来。
洗钵有泉披草见，入门无迳凿岩开。
避人幽鸟毛生样，守屋残僧面死灰。
自是世閒心绝处，灵山无分莫徘徊。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。